《渡扬子江和黄树斋少司寇原韵》
清代·雷以諴

一镜波涵两点山，几番新涨浣孱颜。人行短笛渔歌里，春在垂杨暮霭间。

落日犹怜飞鸟倦，疏钟惟报老僧间。南风傥得催归棹，第一泉甘饱酌还。

作者简介：（1793—1871）清湖北咸宁人，字鹤皋。道光三年进士。累擢为奉天府府丞。咸丰间迁左副都御史，会太平军破扬州，乃自请从军，以刑部侍郎帮办军务，与太平军相持于江北。曾用幕客钱江策，于扬州仙女庙等地，创收厘捐以助饷，为厘金之始作俑者。官至光禄寺卿。有《雨香书屋诗古文》。